Første billeder af ID.4-afløseren ID. Tiguan

Volkswagen er i gang med at ændre strategien for sine elbiler. I stedet for de anonyme ID-navne ser den tyske bilproducent ud til at genbruge velkendte modelnavne fra benzin- og dieselbilerne. Nu er en ny elektrisk SUV blevet fanget under test, og meget tyder på, at den bliver lanceret som Tiguan – og dermed overtager pladsen efter den nuværende ID.4.

Volkswagen har endnu ikke officielt bekræftet hverken modelnavnet eller bilen. Men navnet “ID. Tiguan” er tidligere blevet nævnt i forbindelse med en præsentation for den tyske fagforening IG Metall, som også har oplyst, at modellen skal produceres på Volkswagens fabrik i Emden. Det er samme fabrik, hvor ID.4 bygges i dag.

Hvis oplysningerne holder stik, er det endnu et tegn på, at Volkswagen vil gøre sine elbiler lettere at forstå for almindelige bilkøbere ved at bruge navne, der allerede har et stærkt brand. Ligesom de gjorde med ID. Polo.

El Volkswagen ID Tiguan ya se deja ver. El sustituto del ID.4 estrenará un diseño casi completamente nuevo y una imagen mucho más cercana al Tiguan. ¿Será el cambio que necesitaba Volkswagen? #Volkswagen #Tiguan #IDTiguan @VW_es pic.twitter.com/KgQwHE2B2B
— ForoCochesEléctricos (@foroelectricos) July 3, 2026

Ny teknik kan give længere rækkevidde

De nye spionbilleder afslører ikke meget om teknikken, men bilen forventes at blive bygget på den opdaterede MEB+-platform. Det betyder sandsynligvis en mere effektiv drivlinje, forbedret software og en lidt længere rækkevidde end den nuværende ID.4, der i de mest effektive versioner kører lidt over 550 kilometer efter WLTP-standarden. Volkswagen har endnu ikke offentliggjort specifikationer eller priser.

Navneskift løser ikke alle udfordringer

Et nyt navn kan gøre modelprogrammet mere overskueligt, men det ændrer ikke ved, at Volkswagen samtidig skal overbevise kunderne om, at den næste generation også er et teknologisk fremskridt. For mange købere er faktorer som rækkevidde, ladehastighed, software og pris langt vigtigere end, om bilen hedder ID.4 eller Tiguan.

De første officielle oplysninger om den nye elektriske SUV ventes senere i år.

Læs mere:

Farvel til ID.4? Volkswagen gør klar til at kalde den ID. Tiguan (10.09.2025)

ID.4 får stort redesign – kommer til at ligne en Tiguan (15.07.2025)

Volkswagen ID.4 får facelift i 2026 – med længere rækkevidde og opdateret design (11.06.2025)

Første billeder af ID.4-afløseren ID. Tiguan